	2	Poslovni broj: Pp-1660/2022-8
	[image: Slika na kojoj se prikazuje simbol, emblem, zastava

Sadržaj generiran uz AI možda nije točan.]
REPUBLIKA HRVATSKA
OPĆINSKI SUD U PULI-POLA
Kranjčevićeva 8,52100 Pula-Pola



					






			  Poslovni broj: Pp-1660/2022-8



U  I M E  R E P U B L I K E  H R V A T S K E

P R E S U D A


	Općinski sud u Puli-Pola, po sutkinji Ani Cvečić Hoxha, uz sudjelovanje Katje Blašković, kao zapisničarke, u prekršajnom postupku povodom optužnog prijedloga Policijske uprave Istarske, Policijske postaje Pula, KLASA: 211-07/22-5/16284, URBROJ: 511-08-21-22-1, od 25. srpnja 2022. protiv okrivljenih Filipa Špehara i Vitomira Kljajića, zbog prekršaja iz članka 13. stavak 1. Zakona o prekršajima protiv javnog reda i mira („Narodne novine“ broj: 5/90., 30/90., 47/90., 29/94., 114/22. i 47/23.), na temelju članka 181. točka 5. Prekršajnog zakona („Narodne novine“ br. 107/07., 39/13., 157/13., 110/15. , 70/17., 118/18. i 114/22.  dalje u tekstu: PZ), 17. srpnja 2026. 

p r e s u d i o  j e

	Protiv okrivljenog Filipa Špehara, OIB: 62385488714, rođenog 6. veljače 1992. u Novoj Gradiški, s prebivalištem u mjestu Staro Petrovo Selo, Vrbova 7,

i

	protiv okrivljenog Vitomira Kljajića, OIB: 42048628811, rođenog 15. ožujka 1996. u Jakotini, Bosna i Hercegovina, s prebivalištem u Puli, Tommaseova ulica 16,

o d b i j a  s e  o p t u ž b a

I	da bi 25. lipnja 2022. u 13:30 sati u Puli, Sisplac br. 4. narušavali javni red i mir na način da je prvo došlo do nesuglasica radi prednosti prolaska u prometu, kojom prilikom se Vitomir obratio Filipu riječima „oduzeo si mi prednost, mogao si me ubiti“, na što mu je Filip odgovorio riječima „jesi preživio“. Nakon navedenog, Filip je svojim vozilom registarskih oznaka NG-301-CK došao na parking kod stambene zgrade na adresi u Puli, Sisplac br. 4., a za njim se motociklom uputio Vitomir gdje je potom došlo do fizičkog sukoba na način da je Vitomir pljunuo prema Filipu, nakon čega je Filip rukama uhvatio Vitomira za majicu i desnom šakom ga udario u području brade. Nakon navedenog Filip i Vitomir su nastavili sa fizičkim sukobom na način da je Vitomir Filipa više puta šakama obje ruke udarao u području njegove lijeve strane glave,
	čime su počinili prekršaj iz članka 13. stavak 1. Zakona o prekršajima protiv javnog reda i mira, kažnjiv po istom članku istog Zakona.

II	Na temelju članka 140. stavak 2. PZ, troškovi prekršajnog postupka iz članka 138. stavak 2. točka 2. do 5. i točka 7. padaju na teret proračunskih sredstava suda.

Obrazloženje

1.	Iz predmetnog optužnog prijedloga proizlazi da je vrijeme počinjenja prekršaja 25. lipnja 2022.

2.	Na temelju članka 13. PZ prekršajni progon zastarijeva nakon četiri godine, a taj rok počinje teći danom počinjenja prekršaja.

3.	S obzirom na navedeno, u ovom je predmetu valjalo utvrditi nastup zastare prekršajnog progona i donijeti presudu kojom se optužba odbija.

4.	Odluka o troškovima postupka temelji se na odredbi članka 140. stavak 2. PZ, kojom je propisano da se u slučaju donošenja presude kojom se optužba odbija, troškovi prekršajnog postupka padaju na teret proračunskih sredstava Suda.

5.	Slijedom navedenog, odlučeno je kao u izreci.

U Puli, 17. srpnja 2026.

Sutkinja
Ana Cvečić Hoxha, v.r. 










UPUTA O PRAVU NA ŽALBU:
Protiv ove presude ovlaštene osobe mogu podnijeti žalbu u roku od osam dana od dana dostave prijepisa presude. Žalba se podnosi ovom sudu u dovoljnom broju primjeraka za prvostupanjski i drugostupanjski sud, a o žalbi odlučuje Visoki prekršajni sud Republike Hrvatske.

DNA:
1. okrivljenicima
2. ovlaštenom tužitelju


image1.png




